สวัสดีค่ะ รบกวนขอสอบถามนะคะ คำถาม : ทำไมแผลยังไม่หาย แล้วอาการแบบนี้ร้ายแรงไหมคะ พ่อโดนเลื่อยบาดบริเวณหลังมือข้างซ้าย เย็บมา15เข็ม เป็นเวลาประมาณ 40 กว่าวันเเล้วค่ะ บริเวณที่โดนเลื่อยบาดไม่โดนเส้นประสาทค่ะ แต่ยังมีเลือดซึมๆอยู่ ไม่มีหนองค่ะ บริเวณนิ้วมือมีอาการบวม ดำ และลอกค่ะ บางทีก็มีอาการคันรอบๆบริเวณแผลค่ะ พ่อสามารถงอนิ้วได้นิดหน่อยค่ะ แต่ไม่สามารถกำมือได้เพราะจะตึงแผล ตอนนี้พ่อล้างแผลเองที่บ้านค่ะ เเล้วไม่ได้ปิดแผลค่ะ
สวัสดีค่ะ จากที่กล่าวมา การมีแผลที่โดนของมีคมเช่นเลื่อยมาบาดนั้น ถ้ายังบาดลึก ลึกจนโดนเส้นประสาทนั้น อาจจะมีแผลข้างบนที่ค่อนข้างลึก ควรได้รับการดูแลแผลอย่างเหมาะสมจนแผลหายดี และอาจต้องเย็บซ่อมแซมร่วมไปด้วยการดูแลแผลที่ถูกต้องนั้น ควรล้างแผลด้วยน้ำเกลือทางการแพทย์ และใช้ไอโอดีนเช็ดรอบแผล รับประทานยาแก้ปวด ยาแก้อักเสบที่ไม่ใช่สเตียรอยด์เพื่อลดอาการอักเสบและอาการปวดได้ ไม่เอาสบู่ไปถูแผลตรงๆ ระวังสิ่งสกปรกมาโดนแผล หากไม่แน่ใจเรื่องการทำแผลสามารถไปทำแผลที่สถานพยาบาลใกล้บ้านได้จากที่กล่าวมาจำเป็นต้องได้รับการทำแผลจนแผลสมานกันดี และควรได้รับการฉีดกระตุ้นป้องกันบาดทะยัก ร่วมกับอาจต้องกินยาฆ่าเชื้อภายใต้การดูแลของแพทย์ด้วยถ้าแผลดูเสี่ยงต่อการติดเชื้อมาก หากตอนนี้ผ่านมา 40 กว่าวัน ยังเจ็บแผลเยอะ มีเลือดหรือหนองซึม ควรกลับไปพบแพทย์เพื่อประเมินบาดแผลเพิ่มเติม